Müsiidilised

Müsiidilised ehk lõhkjalalised (ka müsiidid) (Mysidacea) on kõrgemate vähkide klassi kuuluv selts. 

Väliselt meenutavad müsiidilised krevette, ehkki fülogeneetiliselt nad lähedalt seotud pole (krevetid kuuluvad kümnejalaliste (Decapoda) seltsi).

Müsiidiliste seljakilp (karapaks) on hästi arenenud. Neil on kaheharulised rindmikujalad (pereionid). Esimesi rindmikujalgu kutsutakse lõugjalgadeks ja nende abil püüab ta toitu. Müsiidiliste silmad asuvad varrekeste otsas. Tagakehajalad on enamasti redutseerunud, isastel võivad nad olla muundunud.

Süstemaatika 

Müsiidiliste koht taksonoomias pole kindel, traditsiooniliselt on neid käsitletud seltsina, uuemates süstemaatikates aga tahetakse neid jagada kaheks seltsiks: Lophogastrida ja Mysida.

Välislingid
 "Ruhnu lähedalt leiti uus vähiliik", Postimees Online 17. veebruar 2009

Kõrgemad vähid